Stefan Löfven

Kjell Stefan Löfven (født 21. juli 1957 i Stockholm) er en svensk fagforeningsleder og politiker (S) som fra 3. oktober 2014 til 30. november 2021 var Sveriges statsminister. I perioden 1. januar 2006 til 27. januar 2012 var han forbundsleder i IF Metall. Fra 27. januar 2012 til 4. november 2021 var han partileder i Sveriges socialdemokratiska arbetareparti.

Biografi 
Stefan Löfven begynte i 1979 som sveiser på Hägglund & Söner i Örnsköldsvik. Sitt første fagforeningsoppdrag fikk han i 1981 da han ble valgt til verneombud på arbeidsplassen. Gjennom årene har han hatt en rekke fagforeningsoppdrag. I 1995 begynte han som sentralt ansatt ombud i det daværende Svenska metallindustriarbetareförbundet (Metall) og har blant annet arbeidet med avtale- og internasjonale spørsmål. I 2001 ble Löfven valgt til stedfortredende forbundsleder, og på IF Metalls konstituerende kongress i november 2005 ble han valgt til dets forbundsleder.

Politisk karriere

Sosialdemokratenes partileder 

Löfven har vært engasjert i Socialdemokraterna siden 13-årsalderen. Han ble valgt inn i partiets valdes in i partiets arbeidsutvalget i 2005. Etter at Håkan Juholt forlot stillingen som partileder for Socialdemokraterna foreslo arbeidsutvalget den 26. januar 2012 at Löfven skulle velges som ny partileder. Dagen etter, den 27. januar ble Löfven valgt til partileder av en enstemmig partiledelse. Valget av Löfven som partileder ble bekreftet av partikongressen den 4. april 2013.

Löfven slo tidlig fast at han ville utvikle Socialdemokraternas nærings- og innovasjonspolitikk for å skape flere bedrifter. I sin første 1. mai-tale som partileder lanserte han ideen om et innovasjonspolitisk råd. 

I Löfvens første valg som partileder i Europaparlamentsvalget 2014 fikk Socialdemokraterna 24,19 prosent av stemmene. Resultatet var en marginal svekking sammenlignet med Europaparlamentsvalget 2009 og innebar at Socialdemokraterna mistet et mandat i Europaparlamentet. Det var samtidig også det laveste valgresultatet for Socialdemokraterna på riksnivå siden den allmenne stemmeretten ble innført.

I 2013 deltok Löfven på Bilderberggruppens møte.

Embetstid som Sveriges statsminister
Riksdagsvalget 2014 innebar at den rød-grønne blokken ble større enn Alliansen, men uten egen majoritet i riksdagen.
Löfven forsøkte først å bygge en blokkoverskridende koalisjonsregjering med Centerpartiet og Folkpartiet som tenkbare samarbeidspartnere, men begge partiene forklarte at de ikke ville inngå i en regjeringskonstellasjon med Socialdemokraterna ettersom man ville bevare det eksisterende alliansesamarbeidet. Den 2. oktober 2014 ble Stefan Löfven oppnevnt av den svenske riksdagen som statsminister til å lede en mindretallsregjering med Miljöpartiet. Av riksdagens 349 representanter stemte 132 for Löfven, 49 nei og 154 avstod, noe som var en rekordsvakt avstemning for en statsministerkandidat. 

Den 3. oktober 2014 presentere Löfven sin liste over de statsråder som skulle inngå i regjeringen.

Da regjeringen ikke fikk tilstrekkelig støtte i riksdagen for sitt budsjettforslag oppsto det en regjeringskrise som senere kulminerte i Decemberöverenskommelsen der partiene kom til enighet om en ny praksis ved fremtidige budsjettforhandlinger. Decemberöverenskommelsen opphørte 9. oktober 2015 som følge av at Kristdemokraterna forlot samarbeidet.

I sin sommertale 22. august 2021 på Runö i Åkersberga kunngjorde Löfven at han ville gå av som statsminister og som leder for Socialdemokraterna på landsmøtet i Göteborg den 3.–7. november 2021. Den 4. november 2021 ble han etterfulgt av Magdalena Andersson som partileder og den 30. november 2021 som Sveriges statsminister.

Referanser

Eksterne lenker 
 
 
 
 

Svenske statsministre
Svenske partiledere
Svenske sosialdemokrater
Svenske riksdagsmedlemmer 2014–2018
Svenske riksdagsmedlemmer 2018–2022
Alumni fra Umeå universitet
Adopterte